《寄题杨元光黄岩清畏轩》
宋代·孙觌

杨公相大历，独擅德爵尊。清渭贯泾浊，寸胶定河浑。

高名冠朝伦，流风被仍昆。悠然向千载，凛凛尚目存。

官闲拥黄紬，卧听衙集喧。萧萧凫鹥行，重糈不到门。

蝗虎不待驱，闻风自惊奔。所贵知我希，已及鱼与豚。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。